Klaanemaa
Klaanemaa (rootsi keeles Lilla Derskogen 'väike Metsküla', eestirootsi hääldus: [lihl deeškun]) oli küla Läänemaal Noarootsi kihelkonnas Metsküla (rootsi keeles (Stora) Derskogen) lähedal. Tänapäevase haldusjaotuse järgi jääb Klaanemaa küla ala Lääne maakonna Lääne-Nigula valla Vanaküla piiresse. Küla rootsikeelset nime on mainitud 1615 (Lille-Deerskou) ja eestikeelset nime 1798 (Klanema). Carl Russwurm arvas, et küla eestikeelne nimi on sõna Kivilaanemaa lühendus.